Bio-ekskursija do Zhorjelskeho zwěrjeńca
Kamele bydla w pusćinje, ale někotre z nich móžeš sej tež w Zhorjelskim zwěrjencu wobhladować. Tole bě cil rjadownjow 5/1 a 5/2 našeje šule. Po krótkej busowej jězbje běchmy tam a sobudźěłaćerce powitaštej nas. Na spočatku rozdźělichmy so do štyri skupinow, a dóstachmy nadawki k wšelakim zwěrjatam. Jako prěnje wjedźeše nas hladarka zwěrjatow k jěžowcam (Stachelschweine). Zhonichmy, zo maja wone tři družiny kałačikow, kotrež maja wšelake nadawki. Tež tójšto druhich zajimawych wěcow smy sej nadźěłali, na přikład zo słušeja jěžowcy k hrymzakam abo zo dźerža picu ze swojimi pacami. Tute informacije smy přednjesli a potom su nam tež tamne skupiny swoje zwěrjata předstajili. Na to smy zhromadnje ke kamelam šli, kotrež smědźachmy tež majkać. Po tym mějachmy hišće wjele swobodneho časa, w kotrymž smy wopicy, šupy (Waschbären), reptilije, pawa a panda-mjedwjedźe wopytali. Kusk časa za lód abo zymny napoj tež hišće běše. Wšitkim je so lubiło a kusk mudrišo podachmy so zaso na dompuć.
bos_Latn szl_Latn